ai4bharat/Pralekha huggingface dataset:
صحت اور خاندانی بہبود کی وزارت
کووڈ-19 ٹیکہ کاری سے متعلق تازہ ترین جانکاری
اپریل کے مہینہ میں تمام دنوں بشمول گزیٹڈ تعطیلات کے دوران سبھی سرکاری اور نجی کووڈ ٹیکہ کاری مراکز میں ٹیکے لگائے جائیں گے
ملک گیر سطح پر ٹیکہ کاری مہم میں بے پناہ توسیع کرنے کے ایک اہم قدم کے طور پر مرکز نے اپریل کے مہینہ میں تمام دنوں بشمول گزیٹیڈ تعطیلات کے دوران سرکاری اور پرائیویٹ سیکٹر کے تمام کووڈٹیکہ کاری مراکز  میں کام کاج کرنے کافیصلہ کیا ہے۔ مرکز نے تمام ریاستوں اورمرکز کے زیرانتظام علاقوں کو آج ایک مکتوب لکھا ہے اوران سے کہاہے کہ وہ ماہ اپریل 2021 کے دوران تمام دنوں بشمول گزیٹیڈ تعطیلات میں ان کووڈ ٹیکہ کاری مراکز  میں کووڈ-19 سے بچاؤ کے ٹیکے فراہم کرنے کے لئے ضروری انتظامات کریں۔
یہ قدم کووڈ ٹیکہ کاری کی رفتار اور کووریج میں تیزی کے ساتھ اضافہ کو یقینی بنانے کے لئے سرکاری اور پرائیویٹ سیکٹروں کے تمام کووڈ ٹیکہ کاری مراکز کو زیادہ سے زیادہ استعمال کرنے کے لئے 31 مارچ 2021 کو ریاستوں/ مرکز کے زیرانتظام علاقوں کے ساتھ تفصیلی دبالہ خیال کے بعد اٹھایا گیا ہے۔ یہ فیصلہ کووڈ- 19 ٹیکہ کاری کے لئے ریاستوں/مرکز کے زیرانتظام علاقوں کے ساتھ حکومت ہند کے ذریعہ اپنائے جانے والی سرگرم شراکت داری اور طریقہ کار سے مربوط ہے۔
کووڈ-19 سے ملک میں سب سے زیادہ خطرہ کے حامل آبادی گروپوں کو تحفظ فراہم کرنے کے ایک آلہ کے طور پر ٹیکہ کاری کی اس مشق کی اعلی ترین سطح پر باقاعدگی کے ساتھ نگرانی کی جارہی ہے اوربدستور اس کا جائزہ لیا جارہا ہے۔
ویکسین ایڈمنسٹریشن کے متعلق قومی ماہرین گروپ  کی سفارشات کی بنیاد پر یکم اپریل 2021 سے 45 سال سے زیادہ عمر کے تمام لوگوں کے لئے کووڈ -19 ٹیکہ کاری شروع کرنے کافیصلہ حکومت پہلے ہی کرچکی ہے۔
کامرس اور صنعت کی وزارتہ
جی ای ایم اور جی ایس – 1 انڈیا نے خریداروں کو بااختیار بنانے کے لئے ایک مفاہمت نامے پر دستخط کئے
نئی دہلی،15 ؍فروری،کامرس اور صنعت کی وزارت کے ذریعے قائم کئے گئے معیارات کے ادارے جی ایس -1 انڈیا نے آج حکومت کی ای- مارکیٹ پلیس  کے ساتھ اہم مفاہمت نامے پر دستخط کئے ہیں۔ اس سے جی ای ایم کے خریدار اور فروخت کار مختلف زمروں کی ہزاروں اشیاء کے بارے میں درست اور معیاری معلومات تک رسائی حاصل کرسکیں گے، جس سے وہ اپنی معلومات کے مطابق فیصلے کرنے کے قابل ہوسکیں گے۔
اس معاہدے پر جی ای ایم کے ایڈیشنل سی ای او سریش کمار اور جی ایس – 1 انڈیا کے سی ای او روی ماتھر نے دستخط کئے۔ اس موقع پر جی ای ایم کے سی ای او رادھا چوہان ، جی ای ایم کے سینئر عہدیدار اور جی ایس-1 انڈیا کے سینئر عہدیدار موجود تھے۔
جی ای ایم ، جی ایس-1 انڈیا کے ڈاٹا کارڈ سے ، جو ملک میں لاکھوں کروڑوں خردہ مصنوعات سے متعلق معلومات کی ایک قومی ریپوزیٹری ہے، مصنوعات کے اعداد وشمار تک رسائی حاصل کرسکے گا۔یہ معلومات براہ راست مصنوعات تیار کرنے والوں اور برانڈ مالکان کی طرف سے فراہم کی گئی ہیں۔ ہر ایک اعداد وشمار کو خریداروں تک رسائی فراہم کرنے سے پہلے انہیں عالمی سطح پر منظور شدہ جی ایس -1 معیارات کی بنیاد پر جانچ کی جائے گی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔

U-1025
(Visitor Counter : 36
وزیراعظم کا دفتر
وزیر اعظم نے اترپردیش کے باندہ میں یمنا ندی پر ہوئے حادثے میں اموات پرتعزیت کا اظہار کیا
وزیراعظم جناب نریند ر مودی نے اترپردیش کے ضلع باندہ میں یمنا ندی پر ہوئے حادثے میں اموات پر گہرے رنج وغم کا اظہار کیا ہے۔ جناب مودی نے متاثرین کے کنبے سے اپنی تعزیت کا اظہار کیا ہے اور بتایا ہے کہ ریاستی حکومت کی نگرانی میں مقامی انتظامیہ ہر ممکن مدد فراہم کررہی ہے ۔
وزیراعظم کے دفتر نے ٹویٹ کیا :
‘‘ اترپردیش کے باندہ میں یمنا ندی پر ہوا حادثہ افسوسناک ہے ۔اس حادثے میں ، جنہو ں نے اپنوں کو کھویا ہے ، ان کے تئیں میں دلی تعزیت کا اظہار کرتا ہوں ۔ریاستی حکومت کی نگرانی میں مقامی انتظامیہ راحت اوربچاؤ کے کام میں پوری مستعدی سے مصروف عمل ہے : PM @narendramodi"
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک 201.68 کروڑ  ٹیکے لگائے جاچکے ہیں
پچھلے 24 گھنٹے میں 34,93,209 ٹیکے لگائے گئے
سردست بھارت میں 1,50,100مریض زیر علاج ہیں
زیر علاج مریضوں کی شرح فی الحال 0.34 فیصد ہے
شفایابی کی شرح فی الحال98.46 فیصد ہے
گذشتہ 24 گھنٹوں کے دوران 20,726 مریض رو بہ صحت ہوئے ہیں،اس طرح شفایاب ہونے والے مریضوں کی کل تعداد بڑھ کر 4,31,92,379 ہوگئی ہے
گزشتہ 24 گھنٹے میں21,411 نئے معاملے سامنے آئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
مجموعی طور پر اب تک 87.21 کروڑ ٹیسٹ کئے جاچکے ہیں؛ گذشتہ 24 گھنٹوں میں 4,80,202 ٹیسٹ کئے گئے
محنت اور روزگار کی وزارت
کانکنوں کے کام کے حالات
نئیدہلی08 جولائی ۔ محنت اور روزگار کے مرکزی وزیر مملکت  جناب سنتوش کمار گنگوار نے آج لوک سبھا میں ایک سوال کے تحریر ی جواب میں بتایا کہ بھارت سرکار کے پاس ایک جامع قانون مائنس ایکٹ 1952 اور ایسے اصول اورضابطے موجود ہیں جن کے تحت کانوں میں ملازم افرادکی حفاظت ،صحت اور فلاح وبہبودسے متعلق معاملات سے نمٹا جاتا ہے اورجس کا انتظام محنت اور روزگار کی وزارت کے تحت ڈائریکٹوریٹ جنرل آف مائنس سیفٹی  چلاتا ہے۔ ڈی جی ایم ایس سے حاصل شدہ رپورٹوں کے مطابق ملک کے مختلف حصوں میں کانوں میں کام کے غیر انسانی حالات کے بارے میں کوئی شکایت موصول نہیں ہوئی ہے ۔
کانوںکی انتظامیہ کی طرف سے ڈی جی ایم ایس کو فراہم معلومات کے مطابق کانکنی کے سیکٹر میں کوئی بچہ مزدور کام نہیں کرتا ۔مائنس ایک 1952 کے تحت کانوں میں کام کرنے والوں کے حالات بہتر بنائے جاتے ہیں اور ان کے تحفظ کویقینی بنایا جاتا ہے۔ کانوں میں ملازم رکھے جانے والے افراد ، منیجر ، ایجنٹ اورمالکان وغیرہ کے لئے ضروری ہے کہ وہ قانون کے ضابطوں کی پابندی کریں ۔ اس بات کو یقینی بنانے کے لئے کہ کانوں میں کام کرنے والے افراد کو ان کے کام کےوقت مناسب تحفظ فراہم کیا جائے۔ڈی جی ایم ایس کےافسران کانوں کامعائنہ کرتے ہیں اور ضروری اقدامات کرتے ہیں۔ مثلاََ وہ خلاف ورزیوں پر توجہ دلاتے ہیں ، اجازت نامہ واپس لے لیتے ہیں ۔ بہتری کے نوٹس جاری کرتے ہیں اور عدالتوں میں متعلقہ لوگوں کے خلاف مقدمات بھی قائم کئے جاتے ہیں ۔
کانوں میں انتہائی خطرات کے حالات میں کام کرنے والے مزدوروں کی حفاظت کو یقینی بنانے کے لئے ڈی جی ایم ایس کی طرف سے مندرجہ ذیل اقدامات بھی کئے جاتے ہیں ۔
- کانوں میں حفاظت کے بارے میں آگاہی کو فروغ دیا جاتاہے اور اس کی تشہیر کی جاتی ہے۔نیشنل سیفٹی ایوارڈس  دئے جاتے ہیں۔ ڈی جی ایم ایس کی طرف سے کانوںمیں حفاظت کے بارے میں قومی کانفرنس کا انعقاد کیاجاتاہے۔ حفاظت کے معاملات کی تربیت کے ذریعہ اور حفاظتی ہفتہ منائے جانے اور حفاظتی مہم میں کارکنوں کی شرکت کے ذریعہ حفاظتی اقدامات کو یقینی بنایا جاتا ہے۔
- کانوں میں حفاظت کے معیارات کو بہتر بنانے کی غرض سے منیجروں اور نگرانوں کے لئے حفاظت کے تربیتی پروگرام منعقدکئے جاتے ہیں۔
- خطرات کو کم کرنے اور کارکنوں کے تحفظ کو یقینی بنانے کی خاطر خطرات کا اندازہ لگانے کی تکنیکیں اور حفاظت کے بندوبست کے معاملات شروع کئے جاتے ہیں ۔
- کانوں میں غیر محفوظ کاررائیوں سے گریز کرنے کے لئے معیاری طریق کار اختیار کیا جاتا ہے ۔
- کانوں میں محفوظ کارروائیوں کے لئے ڈی جی ایم ایس کی طرف سے وقتاََ فوقتاََسرکلر اور رہنما خطوط جاری کئے جاتے ہیں۔
۰۰۰۰۰۰۰۰۰۰۰۰۰۰۰۰۰۰۰۰۰
U-2905
(Visitor Counter : 42
شہری ہوابازی کی وزارت
جیٹ ایر ویز کے ذریعہ پیشگی بکنگ ، منسوخی ، رقم کی واپسی اور تحفظاتی اقدامات کے زمینی منصوبوں کا جائزہ لینے کے لئے
سریش پربھو کی ہدایات
ڈی جی سی اے نے جیٹ ایئر ویز کے آپریشنل ، فضائی انتظامی صلاحیت اور مسافروں کو فراہم کردہ سہولیات کا جائزہ لیا
نئی دلّی ، 20 مارچ ؍شہری ہوا بازی کے وزیر جناب سریش پربھو نے گزشتہ روز ڈائرکٹوریٹ جنرل آف سول ایوی ایشن یعنی ڈی جی سی اے کے سیکریٹری اور سینئر اہلکاروں سے جیٹ ایر ویز کے ذریعہ پیشگی بکنگ ، ٹکٹوں کی منسوخی ، رقم کی واپسی اور تحفظاتی اقدامات کے زمینی منصوبوں کا جائزہ لینے کی ہدایات جاری کی ہیں ۔
وزیر موصوف کی ہدایات کے مطابق ڈی جی سی اے نے گزشتہ روز جیٹ ایر ویز کے آپریشنل ، فضائی انتظامی صلاحیت اور مسافروں کو فراہم کردہ سہولیات کا جائزہ لیا ۔ آپریشن کے لئے در کار طیاروں کی موجودہ دستیابی 41 کے بقدر ہے اور اسی لحاظ سے 603 گھریلو پر وازوں اور 382 بین الاقوامی پروازوں کا نظام الاوقات وضع کیا گیا ہے ۔ تاہم یہ ایک دھماکہ خیز صورت حال ہے اور آنے والے ہفتوں میں مزید ابتر ہو سکتی ہے ۔
ڈی جی سی اے نے مسافروں کو سہولیات مثلاً بر وقت مواصلات ، معاوضہ ، رقم کی واپسی اور جہاں کہیں ضروری ہو پروازوں سے متعلق الرٹ سے با خبر کرنے وغیرہ کے بارے میں ایئر لائن کو متعلقہ قابل عمل امور پر عمل کرنے کے بارے میں ہدایات دی ہیں ۔ ڈی جی سی اے کے ذریعہ اعداد و شمار پر با قاعدہ بنیاد پر نگرانی کی جا رہی ہے ۔
ڈی جی سی اے اس امر کی یقین دہانی کرا رہا ہے کہ بیڑے میں موجود جہاز خواہ وہ آپریشنل ہوں یا غیر آپریشنل ہوں ، رکھ رکھاؤ سے متعلق اپروڈ مینٹی ننس پروگرام  سے آراستہ ہوں ۔
آپریٹر کو اس امر کو یقینی بنانے کی بھی ہدایت دی گئی ہے کہ پائلٹ ؍ کیبن کریو ، اے ایم ای اسٹاف میں سے کسی بھی قسم کی افسردگی یا ذہنی و اعصابی دہاؤ کے شکار عملے کو ڈیوٹی پر بحال نہ کیا جائے ۔ مزید بر آں تمام موجودہ اسٹاف لازمی تربیتی ضروریات سے آراستہ ہوں ۔
جناب پربھو نے متعلقہ اہلکاروں سے تمام صورت حال پر مسلسل نظر رکھنے کے لئے ہدایات دی ہیں ۔ انہوں نے مسافروں کے مفاد میں مسافروں کی سہولیات سے متعلق ضروری اقدامات کو اعلیٰ ترین اہمیت دینے کے لئے ہدایات دیں ۔ انہوں نے ڈی جی سی اے کو ہدایات دیں کہ وہ شیڈول میں استعمال کئے جا رہے طیاروں کی فضائی صلاحیت اور رکھ رکھاؤ پر نظر رکھیں ، آخری منٹ پر منسوخی یا شیڈول میں ترمیم سے گریز کریں تاکہ مسافروں کی پریشانی کو کم سے کم تر کیا جاسکے اور اس بات کو یقینی بنائیں کہ متاثرہ مسافروں کو پروازوں میں نشستیں فراہم کرادی گئی ہیں ؍ متعلقہ قواعد و ضوابط کے مطابق رقم کی واپسی کردی گئی ہے ۔
۔ ۔ ۔ ۔ ۔ ۔
U . 1628
(Visitor Counter : 43
جل شکتی وزارت
پی ایم کے ایس وائی پروگرام
جل شکتی کے مرکزی وزیرجناب بشویشورتودو نے آج لوک سبھا میں ایک تحریری جواب میں یہ جانکاری فراہم کی ہے ۔
پردھان منتری کرشی سینچائی یوجنا  کاسال 16-2015کے دوران آغاز ہواتھا ۔ اس کے مقاصد میں کھیتوں تک پانی کی رسائی میں اضافہ کرنا اور آبپاشی کے تحت قابل کاشت علاقے کی توسیع ، کھیتوں میں پانی کے استعمال کی کارکردگی کو بہتربنانااور پانی کو محفوظ بنانے سے متعلق دیرپا طورطریقے متعارف کرانا شامل ہیں ۔
پی ایم کے ایس وائی ایک سرپرست اسکیم ہے جو اس وزارت کے ذریعہ نافذ کئے جارہے دوبڑے عناصر یعنی آبپاشی کے تیز ترفوائد کے پروگرام  اور ہرکھیت کو پانی  پرمشتمل ہے جبکہ ایچ کے کے پی اپنے آپ میں چارذیلی عناصر پرمشتمل ہے یہ عناصرہیں :کمانڈ علاقے کی ترقی اورآبی بندوبست  ، سطحی چھوٹی آبپاشی  ، آبی ذخائر کی مرمت ، تزیئن کاری اوربحالی  اورزیرزمین پانی  کی ترقی سے متعلق پروگرام ۔
اس کے علاوہ پی ایم کے ایس وائی دوعناصر پربھی مشتمل ہے جنھیں دیگر وزارتوں کے ذریعہ نافذ کیاجارہاہے ۔ ‘‘فی بوندزیادہ فصل ’’  پروگرام ، زراعت اورکسانوں کی بہبود کی وزارت کے زراعت ، کاشتکاری ، امداد باہمی اورکسانوں کی فلاح وبہبود کے محکمے کے ذریعہ نافذ کیاجارہاہے ۔ پی ایم کے ایس وائی کے پن مینڈھ کی تعمیر وترقی  کے پروگرام کو دیہی ترقی کی وزارت کے آراضی کے وسائل کے محکمے کے ذریعہ نافذ کیاجارہاہے ۔
گذشتہ تین سال کے دوران  پی ایم کے ایس وائی کے مختلف پروگرام کے تحت کئے گئے ترقیاتی کام ضمیمہ میں پیش کئے گئے ہیں ۔ البتہ پی ایم کے ایس وائی کے تحت اہداف کو، مستفید ہونے والوں کے لحاظ سے نشاندہی یا نگرانی کے خلاف ، دائرہ کارمیں شامل کئے گئے علاقوں کے لحاظ سے طے کیاگیاہے ۔
نافذ کئے جارہے پروجیکٹوں کی ،پروگراموں کے لحاظ سے تفصیلات ذیل میں پیش کی گئی ہیں :
.
|
|
نمبرشمار
|
|
پی ایم کے ایس وائی کے پروگرام
|
|
نافذکئے جارہے پروجیکٹ
|
|
1.
|
|
سی اے ڈی اورڈبلیو ایم کی یکساں رفتارسے عمل آوری سمیت پی ایم کے ایس وائی
|
|
60پروجیکٹ عمل آوری کے مختلف مراحل میں ہیں
|
|
2.
|
|
پی ایم کے ایس وائی –ایچ کے کے پی –ایس ایم آئی
|
|
1224اسکیمیں عمل آوری کے مختلف مراحل میں ہیں
|
|
3.
|
|
پی ایم کے ایس وائی –ایچ کے کے پی –آرآرآر
|
|
295 آبی ذخائر کے آرآرآر عمل آوری کے مختلف مراحل میں ہیں
|
|
4.
|
|
پی ایم کے ایس وائی –ایچ کے کے پی- جی ڈبلیو –
|
|
13پروجیکٹ عمل آوری کے مختلف مراحل میں ہیں
|
|
5.
|
|
پی ایم کے ایس وائی –پی ڈی ایم سی
|
|
سال 22-2021کے دوران سبسڈی فراہم کرنے کی غرض سے 4000کروڑروپے کے بجٹ کا التزام کیاگیاہے ۔
|
|
6.
|
|
پی ایم کے ایس وائی- ڈبلیو ڈی سی
|
|
1139پروجیکٹوں پرکام جاری ہے اوریہ عمل آوری کے مختلف مراحل میں ہیں ۔
اس کے علاوہ پی ایم کے ایس وائی کے مختلف پروگراموں کے لئے سال 22-2021کے لئے بجٹ میں مختص شدہ رقومات زیراستعمال ہیں اوربغیراستعمال شدہ باقی بچے فنڈس ، اگرہوئے تو ، کے بارے میں مالی سال کے اختتام تک معلومات ہوجائیں گی ۔
پی ایم کے ایس وائی ، مارچ 2021تک کے لئے نافذ کی گئی تھی ۔ حکومت ہند نے سال 22-2021سے سال 26-2025کے عرصہ کے لئے اس کی مدت کارمیں توسیع کردی ہے ، جس کے لئے مجموعی طورپر 93068.56کروڑروپے کے تخمینہ اخراجات مختص کئے گئے ہیں ۔ ۔
البتہ ایچ کے کے پی –پی ایم کے ایس وائی کے تحت زیرزمین پانی سے متعلق پروگرام کے لئے سردست سال 22-2021تک کی منظوری دی گئی ہے جبکہ‘‘ فی بوند زیادہ فصل ’’اسکیم کو زراعت اورکسانوں کی فلاح وبہبود کے محکمے کے ذریعہ الگ سے نافذ کیاجارہاہے ۔
امور صارفین، خوراک اور عوامی تقسیم کی وزارت
مرکزی کابینہ نے مزید تین ماہ  کے لئے پردھان منتری غریب کلیان انّ یوجنا  کی توسیع کومنظوری دے دی ہے
این ایف ایس اے کے تمام مستفیدین کے لئے فی ماہ پانچ کلو گرام فی شخص کو مفت معیاری اور بہتراناج دسمبر2022 تک جاری رہے گا
پردھان منتری غریب کلیان انّ یوجنا کے تحت اب تک 6 مرحلوں میں 3.45 لاکھ کروڑ روپے کی تخمینہ سبسڈی فراہم کی گئی ہے
اکتوبر سے دسمبر تک پردھان منتری غریب کلیان انّ یوجنا کے مرحلہ 7 میں44762 کروڑ روپے کی تخمینہ لاگت سبسڈی آئے گی
مرحلہ 7 میں غذائی اجناس کی مجموعی نکاسی 122 لاکھ میٹرک ٹن کے بقدر متوقع ہے
وزیر اعظم جناب نریندر مودی کی جانب سے 7 جون 2021 کو قوم سے اپنے خطاب کے ذریعہ کئے گئے عوام حامی اعلان کی روشنی میں مرکزی کابینہ نے مرحلہ 7 میں وزیر اعظم جناب نریندر مودی کی قیادت میں مزید تین ماہ  کے لئے پردھان منتری غریب کلیان انّ یوجنا  کی توسیع کومنظوری دے دی ہے۔
اس فلاحی اسکیم کے تحت نیشنل فوڈ سکورٹی ایکٹ انتودیہ انّ یوجنا اور ترجیحی ہاؤس ہولڈ کے تحت احاطہ کئے گئے تمام مستفیدین نیز راست فائدے کی منتقلی ڈی بی ٹی کے تحت احاطہ کئے گئے تمام لوگوں کے لئے مفت پانچ کلو گرام اناج ہر ماہ فی شخص کو فراہم کیا گیا ہے۔
حکومت ہند کے لئے پی ایم جی کے اے وائی کے مرحلہ 6 تک تقریباً 3.45 لاکھ کروڑ روپے کی مالی پیچیدگی رہی ہے۔اس اسکیم کے مرحلہ 7 کے لئے تقریباً44762 کے اضافی اخراجات کے ساتھ پی ایم جی کے اے وائی کے مجموعی اخراجات تمام مرحلوں کے لئے تقریباً 3.91 لاکھ کروڑ روپے ہوگی۔
مرحلہ 7 میں پی ایم جی کے اے وائی کے لئے اناج کے اعتبار سے مجموعی نکاسی تقریباً 122 لاکھ میٹرک ٹن کے بقدر متوقع ہے۔مرحلہ ایک سے 7 کے لئے غذائی اجناس لگ بھگ تقریباً1121 لاکھ میٹرک ٹک مختص کیا گیا ہے۔
اب تک پی ایم جی کے اے وائی 25 مہینوں کے لئے کام کررہا ہے،جس کی تفصیل حسب ذیل ہے:
- مرحلہ ایک اور دو  اپریل2020 سے نومبر2021 تک۔
- مرحلہ تین سے 5  مئی2021 سےمارچ2022 تک۔
- مرحلہ 6  اپریل2022 سےستمبر2022 تک۔
پی ایم غریب کلیان انّ یوجنا کووڈ-19 بحران کے مشکل دور میں شروع ہوئی تھی جس کے تحت اب تک غریبوں، ضرورت مندوں اور محروم گھروں اور مستفیدین کو خوراک کی یقینی فراہمی کی گئی ہے۔جس سے کہ وہ مناسب اناج کی عدم دستیابی سے محروم نہ رہ سکیں۔ ماہانہ اناج کی مقدارکی فراہمی کو دوگنا کردیا گیا ہے جو عام طور پر مستفیدن کو فراہم کی جاتی تھی۔
سابقہ مرحلوں کے تجربہ کی روشنی میں پی ایم غریب کلیان انّ یوجنا-7 کی کارکردگی اسی اعلیٰ سطح پر ہونے کی توقع ہے جیسا کہپہلے حاصل کی گئی ۔
سٹرک ٹرانسپورٹ اور شاہراہوں کی وزارت
جناب نتن گڈکری نے کہا ہے کہ امید ہے کہ ناگپور سے پُنے کا سفر محض 8 گھنٹے رہ جائے گا
سڑک ٹرانسپورٹ اور قومی شاہراہوں کے مرکزی وزیر جناب نتن گڈکری نے کہا ہے کہ امید ہے کہ ناگپور سےپنے کے سفر میں محض 8 گھنٹے کا وقت لگے گا۔ ایک سلسلے وار ٹوئیٹ میں انہوں نے کہا کہ ناگپور اور پُنے کے درمیان سفر کرنے والوں کی آسانی کو مد نظر رکھتے ہوئے ناگپور - ممبئی سمردھی مہا مارگ کو چھتر پتی سمبھا جی نگر  کے قریب ایکسِس کنٹرول گرین ایکسپریس وے کے پُنے، چھتر پتی سمبھا جی نگر اورنگ آباد سے سے جوڑا جائے گا، جس کی تجدید حال ہی میں پیش کی گئی ہے۔ انہوں نے کہا کہ یہ سڑک این ایچ اے آئی تعمیر کرے گی۔
جناب گڈکری نے کہا کہ اس سے سمردھی مہا مارگ کے ذریعہ پُنے اور چھتر پتی سمبھا جی نگر  کے درمیان سفر کرنے والوں کا محض ڈھائی گھنٹے کا وقت لگے گا اور ناگپور اور چھتر پتی سمبھا جی نگر  کے درمیان سفر کا وقت محض ساڑھے پانچ گھنٹے رہ جائے گا۔
۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-12026
(Visitor Counter : 75
امور صارفین، خوراک اور عوامی تقسیم کی وزارت
سکریٹری، محکمہ خوراک اور عوامی تقسیم  نے منجیری گاؤں میں وسنت دادا شوگر انسٹی ٹیوٹ کا دورہ کیا
وی ایس آئی میں کام کرنے والی این اے بی ایل منظور شدہ لیبارٹریوں کے کام کا جائزہ لیا
تحقیق اور ترقی کی سرگرمیوں کے لیے وی ایس آئی کی تعریف کی
تکنیکی مدد کے ذریعے مہاراشٹر میں چینی کی صنعت کی ترقی میں وی ایس آئی کے تعاون کی ستائش کی
جناب سدھانشو پانڈے، سکریٹری  نے وسنت دادا شوگر انسٹی ٹیوٹ ، منجیری گاؤں کا دورہ کیا۔
اپنے دورے کے دوران سیکرٹری نے کیمپس میں قائم این اے بی ایل منظور شدہ لیبارٹریوں کے کام کا جائزہ لیا جو گنے کی صنعت کی مختلف مصنوعات اور ضمنی مصنوعات تیار کرنے کے لیے کام کر رہی ہیں۔ انھوں نے ادارے کی تحقیق اور ترقی کی سرگرمیوں اور تکنیکی معاونت کے ذریعے شوگر انڈسٹری کی ترقی میں اس کے تعاون کی تعریف کی۔ واضح رہے کہ ادارہ صنعت کی مختلف مصنوعات کے لیے FSSAI کے تحت سرٹیفیکیشن بھی جاری کرتا ہے۔
وی ایس آئی نے مہاراشٹر میں شوگر کی صنعت کی ترقی میں کئی شوگر ملوں، خاص طور پر مہاراشٹر میں کوآپریٹو سیکٹر میں کنسلٹنسی خدمات فراہم کرکے اہم کردار ادا کیا ہے۔ وی ایس آئی نے اس طرح 137 لاکھ میٹرک ٹن سے زیادہ چینی کی پیداوار اور سالانہ تقریباً 225 کروڑ لیٹر ایتھنول کی صلاحیت کے ساتھ مہاراشٹر کو ہندوستان کی سب سے بڑی چینی اور ایتھنول پیدا کرنے والی ریاست بنانے میں واقعی اہم کردار ادا کیا ہے۔
واضح رہے کہ مہاراشٹر میں کوآپریٹو شوگر فیکٹریوں کے گنے کے کاشتکاروں کے ذریعہ قائم کردہ انسٹی ٹیوٹ 385 ایکڑ رقبے پر پھیلا ہوا ہے اور چینی کی صنعت سے متعلقہ تمام سائنسی تکنیکی اور تعلیمی کام ایک ہی چھت کے نیچے انجام دیا جاتا ہے۔ یہ تین اہم چینل یعنی اکیڈمک، ایکسٹینشن اور ریسرچ اینڈ ڈویلپمنٹ کے ذریعے کام کرتا ہے۔ سکریٹری نے وی ایس آئی کے اندر تمام اہم محکموں اور ریسرچ لیب کا دورہ کیا جہاں شوگر سیکٹر اور ایتھنول پروگرام کے اہم پہلوؤں پر تبادلہ خیال کیا گیا اور جائزہ لیا گیا۔
وی ایس آئی کی ٹیم نے دورے کے دوران، وی ایس آئی کی تاریخ، اس کے مجموعی تنظیمی کام، مختلف شعبوں میں جاری تحقیقی کام اور کامیابیوں کے بارے میں ایک پریزنٹیشن بھی پیش کی۔
جناب شیکھر گائکواڑ، شوگر کمشنر، حکومت مہاراشٹر، جناب شواجی راؤ دیشمکھ، آئی اے ایس ریٹائرڈ، ڈائریکٹر جنرل، وی ایس آئی، جناب سمبھاجی کدوپاٹل، آئی اے ایس ریٹائرڈ، آفیسر آن اسپیشل ڈیوٹی ، وی ایس آئی اور دیگر معززین اس موقع پر موجود تھے۔
وزیراعظم کا دفتر
وزیراعظم کی جناب بل گیٹس کے ساتھ بات چیت
نئی دہلی، 14 مئی 2020، وزیراعظم جناب نریندر مودی نے آج بل اینڈ ملنڈا گیٹس فاؤنڈیشن کے کو چیئر جناب بل گیٹس سے ویڈیو کانفرنس کے ذریعہ بات چیت کی۔ دونوں معززین نے کووڈ۔ 19 پر عالمی رد عمل اور اس عالمی وبا سے لڑنے کے لئے سائنسی اختراع اور آر اینڈ ڈی کے بارے میں عالمی تال میل کی اہمیت پر بات چیت کی۔
وزیراعظم نے صحت کے بحران کے خلاف جنگ میں ہندوستان کے ذریعہ اختیار کیے گئے بیداری والے نظریئے کا ذکر کیا جو کہ عوام کو موزوں پیغامات دیتے ہوئے ان کی شرکت کو یقینی بنانے پر مبنی ایک نظریہ ہے۔ انہوں نے اس بات کی وضاحت کی کہ کس طرح فزیکل ڈسٹنسنگ ، صف اول کے کارکنان کے لئے احترام، ماسک پہننے ، مناسب صفائی ستھرائی رکھنے اور لاک ڈاؤن کے ضابطوں کا احترام کرنے کے لئے عوامی قبولیت حاصل کرنے میں اس عوام پر مرکوز اور بالکل نچلی سطح پر کام کرنے والے اس نظریئے نے مدد کی۔
وزیراعظم نے یہ بھی بتایا کہ حکومت کے ذریعہ کئے گئے کچھ گزشتہ ترقیاتی اقدامات جیسے مالیاتی شمولیت کو وسعت دینے،صحت خدمات کی آخری میل تک پہنچانے، سووچھ بھارت مشن کے تحت صفائی ستھرائی اور ہائی جین کو مقبول بنائے جانے، عوام کی قوت مدافعیت میں اضافے کے لئے ہندوستان کے آیوروید کے خزانے سے استفادہ کرنے وغیرہ نے موجودہ عالمی وبا کے سلسلے میں ہندوستان کی کارروائی کے اثر میں اضافہ کرنے میں مدد کی۔
وزیراعظم نے نہ صرف ہندوستان میں بلکہ دنیا کے کئی حصوں میں کووڈ۔ 19 کے سلسلے میں عالمی کارروائی میں تال میل کے لئے کئے جانے والے کاموں سمیت گیٹس فاؤنڈیشن کے ذریعہ کئے جانے والے صحت سے متعلق کاموں کی ستائش کی۔ انہوں نے جناب بل گیٹس سے اس بات کے لئے مشورہ طلب کیا کہ دنیا کے عام فائدے کےلئے ہندوستان کی صلاحیتوں اور قابلیت کا کس طرح بہتر استعمال کیا جاسکتا ہے۔
اس ضمن میں دونوں معززین نے جن خیالات کا اظہار کیا، ان میں دیہی علاقوں میں آخری میل تک صحت خدمات پہنچانے کے ہندوستان کے منفرد ماڈل، حکومت ہند کے ذریعہ تیار کئے گئے موثر طریقے سے رابطے کا پتہ لگانے والے موبائل ایپ کا پھیلاؤ اور تحقیق کے مطابق تھیرا پیوٹکس اور ویکسن کے پروڈکشن میں اضافے کی ہندوستان کی زبردست فارماسیوٹیکلس صلاحیت سے فائدہ اٹھانا شامل ہے۔ ان میں بات پر اتفاق ہوا کہ خصوصی طور پر ساتھی ترقی پذیر ممالک کے فائدے کے لئے عالمی کوششوں میں تعاون کی ہندوستان کی خواہش اور صلاحیت کے پیش نظر ہندوستان کے لئے یہ اہم ہےکہ اس کو عالمی وبا کے سلسلے میں کارروائی پر تال میل کےلئے جاری عالمی بات چیت میں شامل کیا جائے۔
آخر میں وزیراعظم نے یہ مشورہ بھی دیا کہ گیٹس فاؤنڈیشن کووڈ کے بعد کی دنیا میں ابھرنے والی طرز زندگی کی ضروری تبدیلیوں ، اقتصادی تنظیم، سماجی رویے ، تعلیم اور صحت دیکھ ریکھ کی فراہمی اور متعلقہ ٹکنالوجی کے چیلنجوں ، جن کو حل کرنے کی ضرورت ہوگی، کا تجزیہ کرنے میں قیادت کرے ۔ انہوں نے کہا کہ ہندوستان کو اپنے تجربات کی بنا پر ایسی تجزیاتی مشق میں تعاون کرنے میں خوشی ہوگی۔
۔۔۔۔۔۔۔۔۔۔۔
م ن۔ ا گ۔ن ا۔
U-2520
(
وزیراعظم کا دفتر
پی ایم کیئرس کے ذریعہ مغربی بنگال میں مرشد آباد اور کلیانی میں 250 بستروں والے میک شفٹ کووِڈ ہسپتالوں کا قیام
نئی دہلی، 16 جون 2021: ہنگامی حالات میں شہریوں کو امداد اور راحت بہم پہنچانے سے متعلق وزیر اعظم کے فنڈ ٹرسٹ نے فیصلہ کیا ہے کہ مغربی بنگال میں مرشد آباد اور کلیانی میں ڈی آر ڈی او کے ذریعہ 250 بستروں والے میک شفٹ کووِڈ ہسپتالوں کے قیام کے لئے 41.62 کروڑ روپئے مختص کیے جائیں۔ اس کے لئے مخصوص بنیادی ڈھانچہ امداد ریاستی حکومت اور صحت اور کنبہ بہبود کی مرکزی وزارت، حکومت ہند کی جانب سے بھی فراہم کی جائے گی۔
یہ تجویز مغربی بنگال میں کووِڈ کی صورتحال سے مؤثر طور پر نمٹنے میں صحتی بنیادی ڈھانچے کو منظم بنائے گی۔
ہنگامی حالات میں شہریوں کو امداد اور راحت بہم پہنچانے سے متعلق وزیر اعظم کے فنڈ ٹرسٹ نے صحتی بنیادی ڈھانچے کو منظم بنانے کے عمل میں اپنے تعاون کے طور پر بہار، دہلی، جموں اور سری نگر میں کووِڈ ہسپتالوں کے قیام میں بھی مدد فراہم کی تھی۔
محنت اور روزگار کی وزارت
لیبر بیورو نے صنعتی کارکنوں کا صارف قیمت اشاریہ  - مارچ، 2022 جاری کیا
محنت اور روزگار کی وزارت سے متعلق ادارہ لیبر بیورو مارچ 2022 کے لیے صنعتی کارکنوں کے تعلق سے کنزیومر پرائس انڈیکس  جاری کرتا ہے۔
مارچ، 2022 کے لیے آل انڈیا کنزیومر پرائس انڈیکس  1.0 پوائنٹس کے اضافے سے 126.0  پوائنٹس کی سطح پر پہنچ گیا ۔ انڈیکس میں پچھلے مہینے کے مقابلے میں 0.59 فیصدکا اضافہ درج کیا گیا۔انڈیکس میں درج اضافہ میں زیادہ شراکت داری خوراک اور مشروبات گروپ کی رہی جس نے مجموعی تبدیلی کو 0.30 پوائنٹ فی صد سے متاثر کیا۔ اشیا کی سطح پر بھینس کا دودھ، گائے کا دودھ، پولٹری/چکن، سورج مکھی کا تیل، سویا بین کا تیل، پام آئل، سیب، راگی، مٹر، مولی، ہری مرچ، لیموں، آلو، آم، غیر ملکی شراب، دھنیا، زیرہ/ چائے کی پتیاں ،ساڑی کاٹن، کھانا پکانے والی گیس، پیٹرول، ٹیلی فون/موبائل چارجز وغیرہ انڈیکس کو بڑھانے کے اہم عوامل ہیں۔ تاہم اس اضافے کو کنٹرول کرنے کی کوششیں بنیادی طور پر پیاز، ٹماٹر، لچھی، بیگن، بند گوبھی، گاجر، پھول گوبھی، لوکی، انڈہ مرغی، تربوز، انگور، چقندر کی جڑ وغیرہ سے کی گئی ہیں۔
مرکز ی سطح پر، سنگرور میں 6.3 پوائنٹس کی زیادہ سے زیادہ اضافہ درج کیا گیا، اس کے بعد لابیک-سلچر اور انگل-تالچر میں بالترتیب 5.8 اور 5.4 پوائنٹس کا اضافہ درج کیا گیا، دیگر میں 2 مراکز میں 4 سے 4.9 پوائنٹس، 4 مراکز میں 3 سے 3.9 پوائنٹس، 8 مراکز میں 2 سے 2.9 پوائنٹس، 20 مراکز میں 1 سے 1.9 پوائنٹس اور 39 مراکز میں 0.1 سے 0.9 پوائنٹس کا اضافہ درج کیا گیا۔ اس کے برعکس، سلیم میں سب سے زیادہ 1.1 پوائنٹس کی کمی ریکارڈ کی گئی۔ دیگر میں، 11 مراکز میں 0.1 اور 0.9 پوائنٹس کے درمیان کمی درج کی گئی۔
مہینہ کے لحاظ سے سال بہ سال مہنگائی 5.35 فیصد رہی جو پچھلے مہینے میں 5.04 فیصد تھی اور ایک سال پہلے اسی مہینے میں 5.64 فیصد تھی۔ اسی طرح خوراک کی مہنگائی گزشتہ ماہ 5.09 فیصد اور ایک سال قبل 5.36 فیصد کے مقابلے میں 6.27 فیصد رہی۔
صنعتی کارکنوں کے لیے صارفین کی قیمتوں کا اشاریہ ہر ماہ لیبر بیورو، وزارت محنت اور روزگار کے دفتر کے ذریعے ملک بھر میں پھیلے 88 اہم صنعتی مراکز کی 317 مارکیٹوں سے جمع شدہ خوردہ قیمتوں کی بنیاد پر مرتب کیا جاتا ہے۔ یہ اشاریہ 88 صنعتی مراکز اور ملک بھر کے لیے مرتب کیا گیا ہے اور اگلے مہینے کے آخری کام کے دن جاری کیا جاتا ہے۔
سی پی آئی- آئی ڈبلیو کی بنیاد پرافراط زر کی شرح 
All-India Group-wise CPI-IW for February, 2022 and March, 2022
|
|
Sr. No.
|
|
Groups
|
|
February, 2022
|
|
March, 2022
|
|
I
|
|
Food & Beverages
|
|
123.9
|
|
125.4
|
|
II
|
|
Pan, Supari, Tobacco & Intoxicants
|
|
142.1
|
|
144.1
|
|
III
|
|
Clothing & Footwear
|
|
123.2
|
|
123.9
|
|
IV
|
|
Housing
|
|
118.9
|
|
118.9
|
|
V
|
|
Fuel & Light
|
|
158.6
|
|
160.6
|
|
VI
|
|
Miscellaneous
|
|
123.1
|
|
123.9
|
|
|
|
General Index
|
|
125.0
|
|
126.0